ShHT mamlakatlari 100 mlrd dollarlik qo‘shma loyihalarni tasdiqladi

Shanxay hamkorlik tashkilotiga a’zo mamlakatlar iqtisodiyot va savdo vazirlari kelasi besh yilga mo‘ljallangan yuzga yaqin loyihani tasdiqladi, deya xabar bermoqda Asia-Plus tashkilot rasmiy saytiga tayanib. Ma’qullangan loyihalarning jami qiymati 100 milliard dollarga baholanmoqda.

16-sentabr kuni Xitoyning Sian shahrida bo‘lib o‘tgan vazirlar yig‘ilishida kooperatsiyani 2017—2021-yillarda o‘nta soha bo‘yicha rivojlantirish borasidagi tadbirlar dasturi tasdiqlangan.
Unga ko‘ra, savdoni erkinlashtirish bo‘yicha ishchi guruhi tuziladi, savdo-iqtisodiy aloqalarni kengaytirish uchun platforma yaratiladi, elektron biznes sohasida kooperatsiya tuziladi va investitsiyaviy hamkorlik chuqurlashtiriladi.